CELEX: 32016D1781
Language: el
Date: 2016-10-05 00:00:00
Title: Εκτελεστική απόφαση (ΕΕ) 2016/1781 της Επιτροπής, της 5ης Οκτωβρίου 2016, για την τροποποίηση του παραρτήματος II της απόφασης 2007/777/ΕΚ όσον αφορά την προσθήκη εγγραφής για τις νήσους Σεν Πιερ και Μικελόν στον κατάλογο τρίτων χωρών ή περιοχών τους από τις οποίες επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων [κοινοποιηθείσα υπό τον αριθμό C(2016) 6287] (Κείμενο που παρουσιάζει ενδιαφέρον για τον ΕΟΧ)

7.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 272/88
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/1781 ΤΗΣ ΕΠΙΤΡΟΠΉΣ
   της 5ης Οκτωβρίου 2016
   για την τροποποίηση του παραρτήματος II της απόφασης 2007/777/ΕΚ όσον αφορά την προσθήκη εγγραφής για τις νήσους Σεν Πιερ και Μικελόν στον κατάλογο τρίτων χωρών ή περιοχών τους από τις οποίες επιτρέπεται η εισαγωγή στην Ένωση προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων
   
      
         [κοινοποιηθείσα υπό τον αριθμό C(2016) 6287]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 εισαγωγική φράση, το άρθρο 8 παράγραφος 1 πρώτο εδάφιο, το άρθρο 8 παράγραφος 4 και το άρθρο 9 παράγραφος 4 στοιχείο γ),
   Εκτιμώντας τα ακόλουθα:
   
               (1)
            
            
               Η απόφαση 2007/777/ΕΚ της Επιτροπής (2) καθορίζει, μεταξύ άλλων, τους όρους για την εισαγωγή στην Ένωση φορτίων προϊόντων με βάση το κρέας και επεξεργασμένων στομαχιών, ουροδόχων κύστεων και εντέρων που έχουν υποβληθεί σε μία από τις επεξεργασίες που ορίζονται στο μέρος 4 του παραρτήματος II της εν λόγω απόφασης («τα εμπορεύματα»), καθώς και τον κατάλογο των τρίτων χωρών ή μερών τους από τις οποίες επιτρέπεται η εισαγωγή των εμπορευμάτων στην Ένωση.
            
         
               (2)
            
            
               Στο μέρος 2 του παραρτήματος II της απόφασης 2007/777/ΕΚ περιλαμβάνεται κατάλογος τρίτων χωρών ή περιοχών τους από όπου επιτρέπεται η είσοδος στην Ένωση αυτών των εμπορευμάτων, υπό την προϋπόθεση ότι έχουν υποστεί τις σχετικές επεξεργασίες που αναφέρονται στο εν λόγω μέρος του παραρτήματος II. Αυτές οι επεξεργασίες έχουν στόχο την εξάλειψη ορισμένων κινδύνων για την υγεία των ζώων οι οποίοι συνδέονται με τα συγκεκριμένα εμπορεύματα. Στο μέρος 4 του εν λόγω παραρτήματος παρουσιάζεται μία μη ειδική επεξεργασία «A» και ορισμένες ειδικές επεξεργασίες, «B» έως «F», οι οποίες καταχωρίζονται κατά φθίνουσα σειρά σοβαρότητας του κινδύνου για την υγεία των ζώων ο οποίος συνδέεται με το συγκεκριμένο εμπόρευμα.
            
         
               (3)
            
            
               Οι νήσοι Σεν Πιερ και Μικελόν ζήτησαν να συμπεριληφθούν στο μέρος 2 του παραρτήματος II της απόφασης 2007/777/ΕΚ ως περιοχή από την οποία επιτρέπεται η εισαγωγή στην Ένωση προϊόντων με βάση το κρέας πουλερικών. Κατά τη διάρκεια της διαδικασίας παρασκευής του κρέατος πουλερικών στις νήσους Σεν Πιερ και Μικελόν, το εν λόγω κρέας πουλερικών υποβάλλεται σε θερμική επεξεργασία σύμφωνα με την ειδική επεξεργασία «D», όπως αναφέρεται στο μέρος 4 του παραρτήματος II της απόφασης 2007/777/ΕΚ.
            
         
               (4)
            
            
               Οι νήσοι Σεν Πιερ και Μικελόν υπέβαλαν ολοκληρωμένη και ικανοποιητική τεκμηρίωση για την υγειονομική κατάσταση των πουλερικών και τα συστήματα πρόληψης και ελέγχου της νόσου που εφαρμόζονται.
            
         
               (5)
            
            
               Είναι επομένως σκόπιμο να περιληφθούν οι νήσοι Σεν Πιερ και Μικελόν στον κατάλογο τρίτων χωρών ή περιοχών τους, που παρατίθεται στο μέρος 2 του παραρτήματος II της απόφασης 2007/777/ΕΚ, με την αναφορά επεξεργασίας «D» στη στήλη για τα πουλερικά και εκτρεφόμενα πτερωτά θηράματα (εκτός των στρουθιονιδών).
            
         
               (6)
            
            
               Ως εκ τούτου, το μέρος 2 του παραρτήματος II της απόφασης 2007/777/ΕΚ θα πρέπει να τροποποιηθεί αναλόγως.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα II της απόφασης 2007/777/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 5 Οκτωβρίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 18 της 23.1.2003, σ. 11.
   
      (2)  Απόφαση 2007/777/ΕΚ της Επιτροπής, της 29ης Νοεμβρίου 2007, για τον καθορισμό όρων υγείας των ζώων, όρων δημόσιας υγείας και υποδειγμάτων πιστοποιητικών όσον αφορά ορισμένα προϊόντα με βάση το κρέας και επεξεργασμένα στομάχια, ουροδόχους κύστεις και έντερα για κατανάλωση από τον άνθρωπο, που εισάγονται από τρίτες χώρες, και για την κατάργηση της απόφασης 2005/432/ΕΚ (ΕΕ L 312 της 30.11.2007, σ. 49).
   
      ΠΑΡΑΡΤΗΜΑ
      Στο μέρος 2 του παραρτήματος II της απόφασης 2007/777/ΕΚ, η ακόλουθη εγγραφή για τις νήσους Σεν Πιερ και Μικελόν προστίθεται μεταξύ της εγγραφής για τη Νέα Ζηλανδία και της εγγραφής για την Παραγουάη:
      
         
                     «PM
                  
                  
                     Σεν Πιερ και Μικελόν
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     D
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX»